čaj Samahan
Dobrý deň, chcela by som sa spýtať či je vhodné piť ajurvédsky čaj Samahan pri súčasnom uzívaní perolárnej antikoncepcie? Samozrejme v doporučenom rozmedzí 3-5 vrecúšok denne. Užívam antikoncepciu Dienorette. Ďakujem vopred za odpoveď.
Dobrý deň,
ďakujeme za Vašu otázku.
Krátkodobé súčasné užívanie lieku a bylinného čaju je možné, ale určite nie je vhodné daný liek zapíjať týmto čajom. Samahan obsahuje Sladké drievko, ktoré môže vo väčšom množstve znížiť účinok hormonálnej antikoncepcie. Jedná sa zvyčajne o množstvá vyššie ako vo výživových doplnkoch za predpokladu dodržania denných odporúčaných dávok stanovených výrobcom.
Vzhľadom na to, že výživové doplnky nepodliehajú klinickým skúškam, ostatné interakcie nemuseli byť zachytené. Taktiež nie všetky byliny patria medzi fytofarmaká a preto im nemožno pripisovať terapeutické učinky a z toho dôvodu sa u nich nerobili skúšky bezpečnosti ani interakčné skúšky.
Prajem pekný zvyšok dňa.
S pozdravom
Mgr. Emma Halás Haluščíková